Yoshlarni tadbirkorlikka jalb etish va ularning biznes tashabbuslarini qoʻllab-quvvatlash boʻyicha qoʻshimcha chora-tadbirlar toʻgʻrisida
(resolution, 2025-09-04)

Oʻzbekiston Respublikasi Prezidentining “Yoshlarni har tomonlama qoʻllab-quvvatlash va ularning ijtimoiy faolligini yanada oshirishga oid qoʻshimcha chora-tadbirlar toʻgʻrisida” 2021-yil 13-iyuldagi PF-6260-son Farmoni ijrosini taʼminlash, shuningdek, tadbirkorlikka qiziquvchi yoshlarni biznes va tadbirkorlik koʻnikmalariga oʻqitish hamda yoshlarning yangi gʻoyalar asosida ishlab chiqilgan innovatsion, startap va biznes loyihalarini moliyalashtirish tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Yoshlarni har tomonlama qoʻllab-quvvatlash va ularning ijtimoiy faolligini yanada oshirishga oid qoʻshimcha chora-tadbirlar toʻgʻrisida” 2021-yil 13-iyuldagi PF-6260-son Farmoniga asosan Tiklanish va taraqqiyot jamgʻarmasi tomonidan “Oʻzbekiston Respublikasi Tashqi iqtisodiy faoliyat milliy banki” AJga yoshlarning yangi gʻoyalar asosida ishlab chiqilgan innovatsion, startap va biznes loyihalarini moliyalashtirish uchun 70 million AQSH dollari ekvivalenti miqdorida mablagʻ ajratilganligi maʼlumot uchun qabul qilinsin. 2. Belgilansinki: a) 2022 — 2024-yillarda yoshlarning yangi gʻoyalari asosida ishlab chiqilgan innovatsion, startap va biznes loyihalarini moliyalashtirish uchun mazkur qarorning 1-bandida nazarda tutilgan mablagʻlar “Oʻzbekiston Respublikasi Tashqi iqtisodiy faoliyat milliy banki” AJ tomonidan 1-ilovadagi sxemaga muvofiq quyidagi tartibda ajratiladi: 1-bosqichda — 50 million AQSH dollari ekvivalenti miqdoridagi mablagʻlar 2-ilovaga muvofiq taqsimot boʻyicha hududlar kesimida loyihalarni amalga oshirish uchun; 2-bosqichda — 1-bosqichda ajratilgan mablagʻlarning ishlatilishi samaradorligini baholash natijalari boʻyicha Oʻzbekiston Respublikasi Yoshlar ishlari agentligining taklifiga muvofiq Vazirlar Mahkamasi (S.U. Umurzakov) tomonidan tasdiqlanadigan taqsimotga asosan 20 million AQSH dollari ekvivalenti miqdoridagi mablagʻlar; b) kreditlar quyidagi shartlarda ajratiladi: kredit oluvchi — qonunchilik hujjatlariga muvofiq yosh tadbirkorlik subyekti boʻlishi lozim; kredit miqdori — har bir yosh tadbirkorlik subyekti uchun bazaviy hisoblash miqdorining 1 000 baravaridan 2 000 baravarigacha; kredit muddati — 7 yil, shu jumladan imtiyozli davr — 3 yil; foiz stavkasi — Markaziy bankning asosiy stavkasiga teng miqdorda; kredit taʼminoti — qonunchilikda va bank kredit siyosatida taqiqlanmagan taʼminot turlari, jumladan Tadbirkorlik faoliyatini qoʻllab-quvvatlash davlat jamgʻarmasining kredit summasining 50 foizigacha miqdoridagi kafilligi; v) kreditlar quyidagi maqsadlarga ajratilmaydi: avval olingan kreditlar yoki boshqa har qanday qarzlarni qaytarishga; alkogol va tamaki mahsulotlarini, shuningdek, chilim va elektron sigaretalarni ishlab chiqarishga; savdo-vositachilikni amalga oshirishga; umumiy ovqatlanish tashkilotlarining aylanma mablagʻlarini shakllantirishga; taʼmirlash-qurilish ishlariga, shu jumladan savdo obyektlari va umumiy ovqatlanish obyektlarini tashkil etishga; ishlab chiqarish maqsadlaridan tashqari xarajatlar, shu jumladan maʼmuriy xarajatlarni toʻlash va xizmat avtotransport vositasini sotib olishga; tirajli, bir lahzali va raqamli lotereyalarni tashkil etishga, shuningdek, ushbu maqsadlar uchun uskunalar xarid qilishga. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari yoshlarning innovatsion, startap va biznes loyihalarini moliyalashtirish uchun mahalliy budjetning qoʻshimcha manbalari hisobidan mablagʻ ajratib borilishini taʼminlasin. Yoshlar ishlari agentligi Moliya vazirligi hamda “Oʻzbekiston Respublikasi Tashqi iqtisodiy faoliyat milliy banki” AJ bilan birgalikda bir oy muddatda yoshlarning yangi gʻoyalari asosida ishlab chiqilgan innovatsion, startap va biznes loyihalarini mahalliy budjetning qoʻshimcha manbalari hisobidan moliyalashtirish tartibi boʻyicha Vazirlar Mahkamasiga taklif kiritsin. 4. Yoshlar ishlari agentligi Savdo-sanoat palatasi va “Oʻzbekiston Respublikasi Tashqi iqtisodiy faoliyat milliy banki” AJ bilan birgalikda ikki hafta muddatda yoshlar oʻrtasida biznes koʻnikmalarini shakllantirish va tadbirkorlikka oʻqitish boʻyicha oʻquv amaliy kurslarini (keyingi oʻrinlarda — kurslar), shu jumladan “onlayn” tarzda tashkil etsin. Bunda: kurslar Yoshlar ishlari agentligi, Savdo-sanoat palatasi va tijorat banklari hamkorligida yoshlar uchun bepul tashkil etiladi; kurslarni muvaffaqiyatli tugatgan yoshlarga “Yoshlar — kelajagimiz” jamgʻarmasi tomonidan sertifikat taqdim etiladi va ular tomonidan oʻz biznesini tashkil etish uchun mazkur qarorning 2-bandiga muvofiq hamda oilaviy tadbirkorlikni rivojlantirish dasturlarida ishtirok etuvchi tijorat banklari tomonidan kreditlar ajratiladi; kurslar Yoshlar ishlari agentligining hududiy boʻlinmalari va ularga tegishli boʻlgan bino va xonalarida bepul oʻtkaziladi (shu jumladan, kommunal xizmatlar toʻlovisiz). 5. Mazkur qarorning ijrosini samarali tashkil qilishga hamda mablagʻlarning samarali va maqsadli ishlatilishiga “Oʻzbekiston Respublikasi Tashqi iqtisodiy faoliyat milliy banki” AJ boshqaruvi raisi A.Q. Mirsoatov masʼul va shaxsiy javobgar ekanligi inobatga olinsin. Qaror ijrosini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov zimmasiga yuklansin. Amalga oshirilgan chora-tadbirlarning natijadorligi toʻgʻrisida har chorak yakuni bilan Oʻzbekiston Respublikasi Prezidenti Administratsiyasiga axborot kiritib borilsin. Bosqich Chora-tadbirlar Muddat I. Tadbirkorlik faoliyati bilan shugʻullanish istagidagi yoshlarni tanlab olish, yoshlarda biznes koʻnikmalarini shakllantirish va ularni tadbirkorlikka oʻqitish jarayoni 1-bosqich Yoshlar ishlari agentligi, Savdo sanoat palatasi va tijorat banklari tomonidan respublikamizning barcha hududlariga chiqqan holda joylarda yoshlar bilan ochiq muloqotlar, seminar-treninglar oʻtkazish orqali tadbirkorlik bilan shugʻullanish istagidagi yoshlarning roʻyxati shakllantiriladi. Yoshlar ishlari agentligi tomonidan shakllantirilgan roʻyxat yoshlarda biznes koʻnikmalarini shakllantirish va ularni tadbirkorlikka oʻqitish uchun Savdo sanoat palatasiga taqdim etiladi. Savdo sanoat palatasi tomonidan tadbirkorlik bilan shugʻullanish istagidagi yoshlar tadbirkorlik koʻnikmalarini shakllantirish kurslarida bepul, shu jumladan “onlayn” tarzda oʻqitiladi. Tadbirkorlikka oʻqitish kurslarini muvaffaqiyatli tugatgan yoshlarga “Yoshlar — kelajagimiz” jamgʻarmasi tomonidan sertifikat taqdim etiladi. Doimiy ravishda II. Yosh tadbirkorlarning biznes loyihalarini ishlab chiqish 2-bosqich Tadbirkorlikka oʻqitish kurslarini muvaffaqiyatli tugatgan va “Yoshlar — kelajagimiz” jamgʻarmasining maxsus sertifikatini olgan yoshlar qonunchilikda belgilangan tartibda yosh tadbirkorlik subyekti sifatida roʻyxatdan oʻtkaziladi. Real vaqt rejimida 3-bosqich Yosh tadbirkorlik subyekti tomonidan investitsiya loyihasiga doir takliflar ishlab chiqiladi. Real vaqt rejimida 4-bosqich Hududlardagi “Loyihalar fabrikasi” tomonidan Yosh tadbirkorlik subyektining loyiha-takliflari asosida loyiha biznes-rejasi ishlab chiqilishida amaliy yordam koʻrsatiladi. 10 kalendar kuni 5-bosqich “Oʻzmilliybank” AJ moliyaviy resurslar jalb qilish uchun qonunchilik hujjatlarida belgilangan tartibda Tiklanish va taraqqiyot jamgʻarmasi bilan bosh kelishuv tuzadi va mablagʻ ajratish boʻyicha buyurtmanoma kiritadi. 3 ish kuni 6-bosqich Yosh tadbirkorlik subyekti investitsiya loyihasini amalga oshirish uchun kredit olish maqsadida “Oʻzmilliybank” AJning eng qulay filialiga murojaat qiladi va belgilangan hujjatlar toʻplamini (ariza, taʼsis hujjatlari, biznes-reja, tovar yoki xizmatlar xarid qilish boʻyicha oldi-sotdi shartnomasi, garov hujjatlari, tadbirkorlik kurslarida oʻqiganlik toʻgʻrisida sertifikat) taqdim etadi. 10 ish kuni 7-bosqich Bank Kredit qoʻmitasi Yosh tadbirkorlik subyekti tomonidan taqdim etilgan loyiha hujjatlarini oʻrganib chiqib, loyihani moliyalashtirish yuzasidan qaror chiqaradi. Kredit ajratish rad etilgan hollarda bu toʻgʻrisida bank tomonidan arizachiga maʼlum qilinadi. 2 ish kuni 8-bosqich Bank tomonidan loyihani moliyalashtirish boʻyicha ijobiy qaror qabul qilinganda, qarz oluvchi bilan kredit shartnomasi, garov va sugʻurta hujjatlari rasmiylashtiriladi. 3 ish kuni 9-bosqich Yosh tadbirkorlik subyektining toʻlov topshiriqnomasiga asosan tovar yetkazib beruvchi / xizmatlarni taqdim etuvchi tashkilot hisobvaragʻiga kreditlarini oʻtkazib beradi. Kredit 7 yil muddatga, 3 yil imtiyozli davr bilan Markaziy bankning asosiy stavkasida bazaviy hisoblash miqdorining 1000 (270 mln soʻm) barobaridan 2000 barobarigacha (540 mln soʻm) miqdorida ajratiladi. 10 ish kuni 10-bosqich Tijorat banki tomonidan kredit ajratish rad etilgan hollarda “Loyihalar fabrikasi” bilan birgalikda mavjud kamchiliklarni bartaraf etgan holda loyihani yanada puxta ishlab chiqadi va tijorat bankiga takroran taqdim etadi. 10 ish kuni 11-bosqich Tijorat banki Yosh tadbirkorlik subyektiga ajratilgan kreditning maqsadli ishlatilishi yuzasidan kreditdan foydalanishning muddati davomida monitoringni amalga oshiradi. Kredit soʻndirilgunga qadar T/rHudud nomiJami:70 mln AQSH dollari ekvivalentidaShundan, 1-bosqichda:50 mln AQSH dollari ekvivalentida (mln dollarda)1.Qoraqalpogʻiston Respublikasi2,42.Andijon viloyati5,03.Buxoro viloyati2,74.Jizzax viloyati2,25.Navoiy viloyati1,56.Namangan viloyati4,37.Samarqand viloyati5,78.Sirdaryo viloyati1,39.Surxondaryo viloyati3,910.Toshkent viloyati4,311.Qashqadaryo viloyati5,012.Fargʻona viloyati5,513.Xorazm viloyati2,714.Toshkent shahri3,5